Downloaded from YTS.BZ
Official YIFY movies site: YTS.BZ
SEBUAH FILEM OLEH JOHN TRAVOLTA
BERDASARKAN BUKU OLEH JOHN TRAVOLTA
DIARAHKAN OLEH JOHN TRAVOLTA
28 DISEMBER 1962
LAPANGAN TERBANG IDLEWILD, NEW YORK
Waktu itu lewat malam
dan terminal agak lengang.
Ibu saya melihat gambar Liz Taylor dalam filem yang akan datang
bertajuk The V.I.P.s.
Dia mahukan kot begitu,
tapi dia membeli kotnya di jualan bawah tanah gereja,
tempat semua orang kaya menjual pakaian terpakai.
- Jumpa lagi, nenek. - Selamat jalan, sayang.
- Muah. - Saya akan rindu nenek.
Jumpa lagi, mak.
Jumpa lagi, sayang.
Panggilan akhir, Trans World Airlines,
Penerbangan 700 perkhidmatan Jet Super Duta Diraja ke London.
Menanti penumpang di Pintu Tiga.
Sila menaiki pesawat.
Suara melalui sistem PA kedengaran begitu anggun.
Saya membayangkan pemiliknya sangat cantik,
umpama seorang pelakon.
Mungkin jika mak berkelakuan seperti Marilyn Monroe,
ejen tiket akan tempatkan kita dalam kelas pertama.
Ibu juga kata, semua minuman adalah percuma
jika kami menaiki kelas pertama.
Sudah tentu saya tak kisah, asalkan kami dapat terbang.
Trans World Airlines, Penerbangan 393
perkhidmatan Buruj Super ke Pittsburgh,
Dayton, Chicago, Kansas City,
Denver dan Los Angeles.
Menanti penumpang di Arked Barat.
Sila menaiki pesawat.
Saya tak pernah rasa teruja begini.
Saya tahu, dalam beberapa minit, saya akan terbang buat kali pertama.
Tiada perasaan setandingnya,
termasuk bermain doktor dengan rakan-rakan di kejiranan.
Permainan kegemaran kanak-kanak lapan tahun.
Saya masih ingat semua tentang malam itu.
Lampu yang malap di terminal
dan warna logo syarikat penerbangan
semasa kami bergegas ke pintu di Arked Barat.
Ibu saya turut kelihatan teruja,
tapi saya yakin atas sebab yang berbeza.
Mungkin memikirkan minuman percuma yang dia boleh minum
atau peluang bertemu lelaki kacak di dalam pesawat.
Ibu saya berumur kira-kira 49 tahun dan agak menawan.
Mata biru, rambut cantik
dan susuk yang cantik bagi usianya, menurut ibu.
Susuk badannya pasti lebih cantik jika tak melahirkan saya pada usia lewat.
Ramai lelaki tak kisah jika buncit sedikit.
Ibu fikir, ia seksi bagi sesetengah orang.
Mungkin dia akan jatuh cinta dengan lelaki yang hebat,
seperti kapten pesawat atau sepertinya.
Seronok apabila bergegas menerusi Lapangan Terbang Idlewild.
Saya tak sangka kami benar-benar akan terbang kali ini.
Selalunya, kami ke lapangan terbang untuk menghantar orang.
Ibu saya pernah terbang untuk pergi bekerja
bagi lakonan pentasnya untuk teater musim panas.
Tapi, kali ini, saya terbang bersama.
Terasa seperti mimpi.
Saya rasa sangat teruja.
Semuanya terasa seperti dalam gerak perlahan.
Pesawat itu sangat cantik.
Warna perak dan putih, dengan dua jalur penegasan merah
dan huruf TWA dicetak di sisinya.
Sangat indah.
Angin sejuk yang menerpa ke muka tak menghalang cinta pertama saya.
Tampil anggun, tapi terasa kuat dan berkuasa.
Ini permulaan pengalaman yang takkan saya lupakan.
Semasa kami mendaki tangga untuk menaiki pesawat,
saya sedar sesuatu yang sangat pelik.
Tak ramai orang yang terbang bersama kami.
Hanya beberapa orang.
Jadi, saya berpura-pura penerbangan itu hanya untuk saya dan ibu saya.
Unik, bukan?
Selamat menaiki pesawat. Di dalam lebih panas.
Pramugari di puncak tangga itu tinggi dan langsing
dengan senyuman yang mesra.
Kami turut sediakan pelan kecemasan untuk anda.
Ada sesuatu yang berbeza tentang dia.
Perbezaan yang sukar dijelaskan.
Kemudian, ibu berbual-bual dengan dia.
Bagaikan kawan baik.
Saya tanya ibu punca Liz kelihatan berbeza daripada orang lain.
Ibu kata, ia berpunca daripada kesedihan yang mendalam
daripada pengalaman hidupnya di kem tahanan.
Ketika enjin dihidupkan satu per satu,
saya duduk di kerusi yang besar, lembut dan selesa.
Bunyinya hampir tak didengari.
Kipas besar berpusing sambil api keluar melalui ekzos bahagian belakang.
Saya tahu ini era jet,
tapi saya tertarik tentang menaiki pesawat
yang memakan masa dua kali ganda untuk tiba ke destinasi berbanding jet.
Tambahan, ini kali pertama saya.
Saya masih ingat menyimpan syiling dalam dompet bunga hitam.
Nenek kamu, ibu kepada mak,
berikan mak dompet bunga ini untuk menyimpan wang.
Sekarang, kamu akan simpan wang di dalamnya
agar kita boleh buat perjalanan singkat bersama.
Kita boleh ke Philadelphia, Hartford.
Kita boleh ke Boston!
Ya.
Saya benar-benar suka apabila ibu teruja tentang sesuatu.
Seluruh dunia kelihatan cerah dan mempunyai harapan.
Okey.
Sebenarnya, mak nak beri kejutan,
tapi kita akan berpindah ke Los Angeles.
Yakah?
Mak ada seorang kawan pengarah di Allentown Playhouse.
Dia berjanji, jika kita berpindah ke barat menjelang Februari,
dia akan dapatkan mak kerja dalam bidang filem.
Serius?
Saya tak sangka.
Ibu memang ada banyak kerja
sebagai pelakon tambahan,
jadi saya memang dah jangkakannya.
Dia juga pernah mengajar drama di sekolah
dan sebelum itu pernah berlakon pentas sepenuh masa.
Apabila dia tak bekerja, sayalah penonton yang paling setia.
Saya akan kembali.
Saya perlu periksa jadual saya sekarang juga.
Saya berlari ke bilik saya di atas,
tempat saya simpan jadual penerbangan.
United, American, TWA.
Ini dia. "Koc Malam Sehala Pesawat Kipas.
Tambang penuh, 95 dolar. Tambang kanak-kanak, separuh."
Ini dia!
Kembali ke masa penerbangan.
"Trans World Airlines, Penerbangan 393
berlepas dari Lapangan Terbang Idlewild pada 9:00 malam.
Perkhidmatan Buruj Super ke Los Angeles
dengan perhentian sejenak di Pittsburgh,
Dayton, Chicago, Kansas City, Denver dan Los Angeles.
Tiba pada pukul 3:00 petang keesokan harinya."
Hanya Trans World Airlines
menghubungkan 70 bandar Amerika Syarikat dengan 15 pusat dunia di luar negara.
Seluruh negara, seluruh dunia
Percayakan…
TWA
TWA caranya
Apabila saya turun,
lampu ruang tamu dah dimatikan.
Muzik dari bahagian radio stereo memainkan "Wives and Lovers",
nyanyian Jack Jones, dengan perlahan.
Rokok ibu menyala di dalam gelap, segelas wain putih di sisinya.
Saya risau jika kata-katanya tentang berpindah ke Los Angeles
mungkin tak benar.
Mungkin itu cuma angan-angannya.
Apa-apalah.
Saya masih boleh menyimpan untuk perjalanan singkat itu.
Lebih baik saya periksa jadual itu semula.
Nenek saya pernah memiliki sebuah Plymouth Belvedere 1957.
Pada Disember 1962, kami semua
menuju ke Lapangan Terbang Idlewild dengan Penerbangan 393 dalam fikiran saya.
Bila kita akan tiba?
Sayang, apabila odometer mencapai 62,
kita akan sampai.
Seronok dapat melihat papan iklan besar
menunjukkan peluang berbeza yang seseorang boleh ambil, seperti,
"Terbang dengan Pan Am, tujuh jam ke Paris."
Atau "TWA, cara terbaik untuk ke California."
Kini, saya menaiki pesawat
ke salah satu destinasi terjauh syarikat penerbangan itu.
Ada kira-kira 15 orang pada segmen pertama penerbangan ini.
Saya memakai topi pemburu yang saya terlupa tanggalkan,
mungkin sebab kesejukan di luar tadi.
Apa pun, beginilah penampilan saya semasa berlepas.
Saya boleh rasakan, ibu teruja bagi pihak saya,
tapi mungkin sebenarnya ibu tak sabar nak berada di udara
agar dia boleh merokok dan minum.
Saya seronok melihat api keluar dari bahagian belakang enjin.
Menurut majalah dalam penerbangan,
itu perkara biasa bagi enjin kipas.
Terbang bersamaku
Ayuh terbang menjauh
Jika kau mahu minuman istimewa
Ada bar di Bombay…
Semasa memecut di landasan, perasaan seperti mimpi itu kembali.
Pada ketika itu, pesawat itu meninggalkan tanah.
Saya tak sangka saya terbang.
Ibu memandang ke depan,
kemudian berpaling dan tersenyum kepada saya.
Saya akan kenang wajah ibu pada saat itu.
Pesawat itu berlepas jauh lebih tenang daripada sangkaan saya.
Entah kenapa, pada malam itu, semua yang berlaku setakat itu
berasa sempurna.
Selama bertahun-tahun, walau apa pun pengalaman negatif yang saya alami,
dari masa bertolak ke lapangan terbang
sehingga tiba di destinasi,
saya pasti akan rasa selamat dan gembira.
Ibu saya suka Manhattan,
tapi saya suka Coca Cola.
Liz muncul di tepi tempat duduk kami.
Apa minuman yang awak mahu?
- Boleh beri saya Coke? - Boleh.
- Saya mahu Manhattan. - Boleh.
Boleh saya merokok sekarang?
Boleh.
Rokok berpenapis Newport.
Kotak berwarna firus dan bulan separuh di tengahnya
akan sentiasa mengingatkan saat-saat yang menggembirakan.
Saat rokok dihidupkan
dan hembusan asap pertama penuh nikmat dari mulut ibu.
Saya pasti fikir, "Seronoknya."
Semua kawan ibu dari teater merokok.
Sejujurnya, saya tak kenal orang dewasa yang tak merokok.
Saya dapat lihat setiap bintang di langit malam.
Mungkin juga bukan bintang yang saya lihat di luar tingkap.
"Indahnya. Kenapa orang tak tinggal saja di dalam pesawat?"
Saya mula terkenang, kadangkala di rumah pada larut malam,
semasa berbaring terjaga di atas katil,
saya terdengar deruan pesawat terbang di atas rumah.
Mungkin baru berlepas dari Newark atau LaGuardia.
Saya fikir, "Pesawat itu terbang ke mana lewat malam begini?
Siapa penumpangnya?
Mereka sedang tidur? Ada katil di atas pesawat?"
Sekarang, mungkin saya
sedang menaiki pesawat sama yang saya sering renungkan.
Lelaki di tempat duduk 3D belanja awak minuman ini.
Baik hati sungguh.
Tolong ucapkan terima kasih bagi pihak saya.
Apabila ibu mahu kagumkan seseorang,
dia gunakan suara yang dalam dan lunak.
Saya gelarnya suara teater ibu.
Ibu tak suka gelaran itu,
tapi dia tetap guna suara begitu.
Tak lama kemudian, seperti boleh diagak,
lelaki paling kacak, berumur kira-kira 50 tahun,
duduk di seberang kami di lorong yang sama.
Pada mulanya, ibu saya terfikir jika dia
lelaki budiman yang belanja kami minuman itu.
Boleh saya duduk di sebelah awak?
Jika awak tak duduk, saya akan tarik awak.
Saya sangat takut menaiki pesawat.
Mana ada.
Jangan lawan kata-kata mak.
Tapi, mak tak takut.
Sayang, apa kata kamu ke kokpit dan jumpa salah seorang juruterbang?
Bagus juga idea itu,
walaupun saya rasa saya dalam masalah.
Jadi, saya tinggalkan ibu untuk buat halnya.
Saya sedang menuju ke kokpit apabila melihat sesuatu yang luar biasa.
Helo. Saya Lelaki Tiga Meter.
Awak mahu tandatangan saya?
Siapa?
LELAKI TIGA METER!
Saya bekerja dengan Barnum and Bailey Circus.
Saya Lelaki Tiga Meter.
Okey.
Pada awal 1960-an, pintu kokpit tak dikunci.
Kita boleh memasukinya,
selalunya dengan kebenaran pramugari.
Saya tak jumpa Liz,
jadi saya buka saja pintu kokpit itu.
Ada tiga lelaki melihat ke depan, jadi mereka tak sedar saya masuk.
- Dia cantik, bukan? - Dia menawan.
Saya tak sangka dia lakukannya dengan kita bertiga.
- Saya pun. - Saya tahu.
Saya cuma dengar separuh perbualan mereka.
Apabila saya lebih dewasa, saya sedar
mereka mungkin sedang berbual tentang hubungan seks.
Hei. Awak menuju ke Pittsburgh malam ini?
Bukan, Los Angeles.
Kenapa naik penerbangan henti-henti?
Saya mahu naiki pesawat selama mungkin,
tapi ibu tak mampu beli tiket jet tanpa henti.
Saya sangka mereka akan teruja sebab saya sukakan pesawat,
tapi mungkin mereka fikir ia lebih menyusahkan.
Okey. Syif kami cuma hingga ke Chicago.
Kalau awak bosan nanti, datanglah jenguk kami lagi.
Tapi, minta kebenaran daripada pramugari dulu, okey?
Baik.
Terima kasih.
Siapa Lelaki Tiga Meter?
Dia kekasih awak yang baharu.
Apa pun, saya terbang sepanjang malam.
Sangat hebat, bukan?
Apabila kembali ke tempat duduk,
ibu sedang minum minuman kedua
dan mula bersentuhan dengan kawan baharunya, Harry.
Ini intan payung saya, Jeff.
- Hai, Jeff. - Hei.
Ini Harry.
Harry dari Pittsburgh, sayang.
Dia seorang peguam.
Dia kenal sebahagian pemain Pittsburgh Steelers.
Hebat, bukan?
Awak dah berkahwin? Awak ada anak-anak?
Ya, sudah. Seorang anak lelaki dan seorang anak perempuan.
Baguslah.
Saya harap, awak suka ayam.
Saya suka ayam goreng.
Lebih kurang saja.
Namanya ayam cordon bleu. Sangat lazat.
Okey. Boleh juga.
Apabila saya kembali,
Harry sedang membisikkan sesuatu di telinga ibu.
Saya tunggu sehingga selesai agar saya tak terlibat dalam masalah.
Dia bagus orangnya.
Sangat pandai bercakap.
Ibu suka orang yang pandai bercakap,
jelas pertuturan dan petah berbicara.
Dia tak suka orang yang bercakap dengan loghat,
kecuali ia digunakan dalam lakonan.
Ibu kata, pertuturan yang bagus mencerminkan pendidikan seseorang.
Kawan ibu, Julia, seorang wanita yang cantik,
sangat kaya, berkahwin dengan pereka yang kaya
dan seperti memiliki semuanya.
Tapi, ibu saya tak boleh terima
yang loghat New Jersey Julia sangat pekat.
Ibu akan kata, "Sayangnya.
Cantik dan kaya, tapi loghat New Jersey dia teruk."
Apa yang lucu, kadangkala,
ibu sendiri ada loghat yang serupa.
Sayang. Jika kita ke Pittsburgh, Harry mahu bawa kita makan malam.
Dengan isteri dan anak-anaknya?
Budak bertuah.
Ketika kegelapan malam bertukar menjadi awan salji
di luar tingkap,
saya rasa sesuatu diletakkan di depan saya.
Ini makanan awak.
Berdasarkan aromanya, ia ayam cordon bleu.
Ia memang seperti ayam goreng, tapi lebih sedap.
Saya mula menjamahnya.
Saya suka ayam dan keju.
Tapi, saya tak pasti saya boleh makannya bersama.
Mak, saya tak suka makanan ini.
Boleh beri saya Coke lagi?
Boleh, sayang.
Semasa kami mula turun ke kawasan Pittsburgh,
akhirnya, saya dapat lihat ke luar tingkap kami.
Kini, kami di bawah lapisan awan
dan salji turun dengan agak lebat.
Bandar di bawah kelihatan indah
dan berkilauan dalam cuaca ini.
Kemudian, saya terfikir,
mungkin ada kanak-kanak di dalam rumah di bawah
yang mendengar deruan enjin di atas
dan fikir, "Siapa yang naik pesawat lewat malam begini?
Mereka nak ke mana? Mereka tidur atau tidak?"
Pesawat itu mendarat tanpa terhentak, sangat lancar.
Lampu biru di sepanjang jalan rayap
semakin menonjol dalam salji.
Semasa pesawat menuju ke pintu,
satu pengumuman dibuat melalui sistem PA pesawat.
Ini kapten anda.
Disebabkan ribut salji yang tak dijangka,
penerbangan seterusnya ke Dayton dan Chicago
akan ditangguhkan sehingga diberitahu kelak.
Sila semak dengan ejen tiket di pintu masuk untuk maklumat lanjut.
Jangan risau.
TWA akan uruskan hotel untuk para penumpang.
- Percuma. Okey. - Terima kasih.
Kami akan dapat bilik hotel?
- Ya. Jangan risau. - Bagus.
Okey.
Saya tanya lelaki di kaunter tarikh hotel ini dibina.
Dia jawab, 1952.
Kini, saya boleh berfantasi tentang mereka
yang perlu melalui perkara sama seperti kami
pada tengah malam sejak 1952.
Okey, sayang.
Syarikat penerbangan akan panggil apabila penerbangan dah sedia,
tapi bukan dalam masa terdekat. Jadi, kamu patut cuba tidur.
- Okey? - Okey.
Mak nak ke ruang rehat untuk minum malam.
Okey.
- Okey. Kamu tak kisah? - Ya.
- Okey. Mak sayang kamu. - Saya pun sayang mak.
Saya yakin, Harry pasti turut serta,
tapi saya diamkan saja.
Helo?
Ya, kami akan ke sana.
Saya berlari ke pintu, berlari di koridor
dan tekan butang lif berkali-kali.
Tidak, sudahlah.
Mak, cepat! Nanti kita terlepas penerbangan!
Mak, cepat! Pesawat berlepas dalam 20 minit!
Kita akan terlepas!
Di hujung koridor, saya lihat ibu keluar dari bilik berbeza.
Mak datang.
Tak penting, walaupun jika dia bersama Harry.
Apa yang penting, kami cuma ada 20 minit
untuk ke pintu untuk sambung penerbangan kami.
Angin ibu saya sangat baik walaupun pada pukul 3:00 pagi.
Tapi, saya pun sama.
Tiga jam tidur dan sambung baki perjalanan kami.
Penerbangan dari Pittsburgh ke Dayton kurang dari satu jam
dan jauh lebih menarik jika difikirkan semula.
Saya lihat ibu saya melalui lebih banyak emosi dalam masa 40 minit
daripada yang saya pernah lihat.
Apa agaknya yang mereka bualkan?
Selepas itu, dah tentu saya tahu lebih banyak tentang Liz.
Saya tak berapa ingat
selain daripada rasa keliru.
Tapi, saya baru sembilan tahun ketika kami cuba larikan dari negara itu.
Saya dan adik saya saja yang terselamat.
Malangnya, kami terpaksa lihat mereka bawa ibu bapa kami pergi.
Sayang.
Tidak, saya okey. Saya dah reda tentangnya.
Ada rancangan TV di kawasan New York pada masa itu
bertajuk Remember Us.
Ia menunjukkan rakaman sebenar peristiwa Nazi.
Ia menjadi punca kepada banyak mimpi buruk saya.
Saya bersimpati dengan Liz.
Ibu saya benar-benar bersimpati dengannya.
Seolah-olah orang dengan lebih banyak penderitaan emosi daripada ibu
memberikan suatu kelegaan.
Tiba-tiba, saya rasa menyesal tak mengenali Lelaki Tiga Meter.
Setidaknya, saya ada teman berbual.
Tapi, malam ini, saya menyertai bintang petang.
Malam sepi, bintang sepi
Melodi sepi dari gitarku
Terapung dalam sunyi Menyelubungi kita
Kami putuskan untuk tak turun semasa hentian di Dayton.
Saya dan ibu cuma tidur.
Kami berada di udara semula sebelum kami tersedar.
Liz biarkan kami tidur, asalkan tali keledar dipasang.
Tiada penumpang naik di Dayton.
Tiada orang yang menarik.
Siapa nampak menarik pada 4:00 pagi?
Jadi, kami tidur hingga ke Chicago.
Masih gelap ketika kami tiba di terminal O'Hare yang baharu.
Ini hentian terakhir saya.
Ini pangkalan saya.
Saya ada rancang sedikit kejutan untuk kamu.
Saya dah aturkan untuk kamu berdua
terbang kelas pertama
ke Kansas City dan Denver.
Juga, satu lagi kejutan kecil menanti kamu di Denver.
Jadi…
Jadi, ini perinciannya.
Berikan saja ini kepada ejen tiket.
- Okey? - Terima kasih.
- Okey. Selamat jalan. - Terima kasih.
Saya terfikir jumlah yang kami perlu bayar
jika bayar sendiri tiket kelas pertama.
Kira-kira 185 dolar sehala.
Saya boleh beli banyak mainan dan hot dog.
Mungkin termasuk dua atau tiga lagi perjalanan begini.
Liz hebat orangnya.
Tiba-tiba, tingkah laku ibu berubah.
Saya boleh lihat perubahan ketara berlaku padanya.
Posturnya tegak, wajah dan gaya jalan yang penuh yakin.
Kami terbang kelas pertama.
Dia seorang pelakon yang terbang kelas pertama ke Pantai Barat.
Saya yakin, dia pasti menyesal tak pakai kot harimau bintang palsu
yang saya suruh tinggalkan sebelum kami keluar rumah.
Urusan di Hollywood.
Mereka minta saya naik penerbangan terawal.
Jadi, awak pelakon?
Ya. Bagaimana awak tahu?
Ibu saya selalu membuat komen tanpa ditanya begini.
Semoga berjaya di Hollywood.
Terima kasih.
Terminal itu cantik. Entah kenapa,
gerai hot dog dibuka walaupun pada pukul 4:00 pagi.
- Helo. - Saya mahu dua.
Ibu cuma pesan satu.
- Sudah selesai? - Ya.
Boleh saya makan hot dog lagi?
Kamu betul-betul mahu hot dog lagi?
Ya, saya betul-betul mahu.
Okey.
Di luar kebiasaan…
Kelas pertama dalam pesawat kipas
selalunya berada di belakang pesawat, berbeza dengan pesawat jet.
Perkara pertama yang saya sedar, tempat duduknya lebih besar.
Kedua, mural yang indah.
Namun, itu pilihan terbaik
Yang terbaik bakal tiba
Sayang, memang terbaik
Kau sangka kau lihat mentari Namun, belum lihat kilauan sebenar
Apabila berlepas, keadaan lebih senyap.
Mungkin itu punca kelas pertama ditempatkan di belakang.
Di dalam jet, lebih senyap di depan.
Ibu saya kelihatan sangat teruja menaiki kelas pertama.
Jika studio filem aturkan penerbangan untuk mak,
Screen Actors Guild pasti mendesak supaya studio itu beri mak kelas pertama.
Itu peraturannya.
Semasa pesawat itu terus terbang ke barat,
saya boleh lihat matahari mula terbit.
Apabila kami membelok sedikit ke kanan,
matahari yang menembusi tingkap
kelihatan seperti menari pada wajah ibu saya.
Sayang, masih ingat lakonan mak dalam teater musim panas Light Up the Sky?
Pengkritik kata, lakonan mak umpama gabungan Crawford dan Stanwyck.
Persembahan yang mantap.
Mengagumkan, bukan?
Tengah hari lesu…
Saya pandang ke kanan dan nampak langsir emas yang berkilauan.
Saya terfikir, apa ada di sebaliknya.
Saya pandang ke hujung koridor, mencari pramugari.
Saya nampak seorang di tepi galei.
Saya angkat tangan,
seperti saya memanggil guru di sekolah.
Tinggi, kulit perang, muda dan jelita
Gadis dari Ipanema melangkah
Apabila dia berlalu
Semua yang melihat terkelu
Ya? Boleh saya tolong?
Suaranya seperti pernah didengari.
Seperti suara yang saya dengar di terminal di New York.
Wajahnya sama seperti yang saya bayangkan.
Apa fungsi langsir itu?
Itu perkhidmatan tidur untuk penerbangan semalaman rentas sempadan.
Kami dah jarang menggunakannya.
Bila kamu pernah gunanya? Tahun bila?
Kenapa berhenti menggunakannya? Berapa tempat duduk?
Boleh saya jawab satu per satu?
Okey.
Semasa pesawat ini masih baharu,
sehingga jet muncul pada tahun 1959,
ini pesawat penerbangan tanpa henti untuk jarak lebih jauh.
Setiap kali pesawat ini terbang selama lapan jam, contohnya.
Contohnya, penerbangan semalaman rentas sempadan.
Penumpang tidur di sini. Termasuk dalam tambang kelas pertama.
Hebatnya.
Bagaimana awak tahu begitu banyak?
Ibu saya bekerja bertahun-tahun dalam industri penerbangan,
bermula sebagai pramugari pada 1930-an.
Wau.
Dia dah bersara pada tahun 1939, tapi sejak itu,
dia buat pengumuman penerbangan di Lapangan Terbang New York.
Saya akan kembali.
Biar betul. Serius?
Berapa umur dia sekarang? Apa jenis pesawat yang dia naiki?
Di mana dia sampaikan pengumuman di lapangan terbang?
Dia berumur 58 tahun dan sering menaiki pesawat DC-3.
Saya rasa dia buat di dalam bilik kecil di belakang terminal TWA.
Awak ada banyak soalan. Awak sangat suka terbang, bukan?
Kali pertama terbang?
Doris menjawab semua soalan saya.
Dia kawan baik baharu saya.
Mak! Bangun!
Bangun cepat!
- Kenapa? - Mak pasti tak sangka.
Ibu Doris pemilik suara di Lapangan Terbang Idlewild.
Dia berumur 58 tahun dan merupakan salah seorang pramugari terawal.
Mak pasti akan suka dia.
Dia tiada loghat langsung dan sangat cantik.
- Siapa? - Doris!
Hebatnya, intan payung mak.
Mak. Jangan panggil saya begitu di depan Doris, okey?
Okey, sayang. Biar mak sambung tidur.
Rambutnya digayakan dengan gaya yang saya suka.
Anak mata cerah.
Saya asyik memandangnya.
Berapa umur awak?
Dua puluh satu.
Apa pesawat kegemaran awak?
Boeing 707.
- Kenapa? - Kerana ia cantik dan pantas.
Boleh tahan.
Awak ada kekasih?
Pernah ada. Kami baru berpisah.
Ibu saya seorang pelakon.
Yakah?
Saya guna ayat ini jika mahu tarik perhatian seseorang.
Menarik sungguh.
Ya, kami mahu ke Hollywood.
Mereka panggil dia.
Dia pernah berlakon dalam filem dengan Paul Newman, rasanya.
Paul Newman. Serius?
Biar betul.
Saya pergi dulu.
Ibu saya mahu sesuatu.
Okey.
Ya Tuhan. Kenapa saya tipu?
Bodoh sungguh.
Dia dah pun kagum dengan kisah pelakon itu.
Lapangan Terbang Kansas City kurang menarik.
Kecuali kedai mainan ini.
Ya Tuhan.
Ada replika mainan kendalian bateri yang seiras pesawat yang kami naiki.
Ia mainan terhebat yang pernah dihasilkan, serius.
Pintu dibuka, para penumpang hilang,
pramugari muncul.
Ya Tuhan.
Pintu ditutup,
para penumpang muncul semula.
Enjin dihidupkan, satu per satu.
Alamak. Ia mula bergerak di jalan rayap.
Kehidupan pada masa ini sangat hebat sehingga sukar untuk dilupakan.
- Harganya 12.95 dolar. Dengan cukai. - Okey.
Okey, biar saya tulisnya.
Okey. Bagus.
Sehingga saya rosakkannya.
Saya menangis selama satu jam,
termasuk semasa berlepas menuju ke Denver.
Ini bahagian perjalanan terpanjang,
kurang empat jam, kerana angin kencang.
Kenapa?
Pesawat saya rosak.
Pesawat sebenar pun boleh rosak.
Yakah?
Ya, sudah tentu.
Saya tak tahu pula.
Cerita Doris mengubah hidup saya selamanya.
Saya selalu sukar terima sesuatu yang kurang sempurna,
tak tahu kenapa,
khususnya benda mekanikal.
Jawapan yang dia berikan menjadi pegangan hidup saya sehingga kini.
Benda sebenar turut rosak.
Mahu saya siapkan tempat tidur agar awak boleh tidur?
Ya!
Doris, terima kasih, tapi tak perlu susahkan diri.
- Mak! - Tak, serius. Tak mengapa.
Biar saya sediakannya.
Saya teruja berada di tempat tidur,
memandang ke langit menerusi tingkap.
Saya tak boleh tidur langsung.
Saya tak mahu bergerak agar saya boleh bergembira.
Mungkin makan di sini juga.
- Anak awak kata, awak seorang pelakon. - Ya.
Tahniah untuk filem awak bersama Paul Newman.
Pasti awak teruja.
Dia pasti tersilap faham.
Tiada filem yang khusus.
Seorang kawan saya cuba membantu saya.
Dia tahu, saya suka lakonan Paul Newman,
jadi pasti dia tercampur dua cerita.
Saya rasa malu dan saya tak mahu hidup lagi.
Makan tengah hari hampir siap. Saya nak tanya jika dia mahu.
- Terima kasih, Doris. - Saya akan kembali.
Baiknya hati awak.
Makan tengah hari hampir siap.
Saya harap, awak suka ayam.
Saya suka ayam goreng.
Lebih kurang saja, tapi lebih lazat.
Ya?
Namanya ayam cordon bleu.
Boleh beri saya Coke lagi?
Boleh. Saya akan kembali.
Okey.
Lelaki yang duduk di kerusi yang saya anggarkan 7D
kerap minum dan menghisap rokok Pall Mall.
Menurut ibu saya, rokok tanpa penapis yang sangat kuat.
Rokok Newport tak begitu kuat.
Dia asyik merujuk kepada tajuk berita di muka depan
akhbar bernama The Kansas City Star.
Menurutnya, "Bencana: Pesawat Jet Terhempas di Idlewild."
Di bawahnya ada gambar hitam putih yang kabur.
Semasa lebih kecil, kemalangan udara menarik minat saya, bukan menyedihkan.
Saya rasa, saya sukar untuk memahami
benda yang saya sangat suka mampu menyakiti seseorang,
apatah lagi membunuh.
Kemudian, saya terdengar dia bercakap dengan pramugari lain, bukan Doris.
Encik okey?
Sebenarnya, tidak.
Sukar untuk baca berita ini sebab tak lama dulu,
saya tempah perjalanan dari Chicago ke New York, urusan niaga.
Saya tak dapat naiki penerbangan saya.
Saya minta kerusi saya, tapi mereka tak terima saya.
Saya pulang dengan kecewa, tapi apabila saya tiba di rumah
dan hidupkan TV, saya dapat tahu pesawat saya telah terhempas.
Pesawat yang saya tempah.
Jadi, saya takut untuk terbang.
Saya bersimpati.
Tapi, saya jamin, tiada apa akan berlaku dan semuanya akan okey.
Saya ada di sini jika awak perlukan saya.
Okey. Lega rasanya.
Saya rasa, dia berhak rasa takut.
Bagaimana saya boleh bantu agar dia rasa lebih tenang?
Pesawat saya dah rosak.
Dia pasti takut walaupun sekadar melihatnya.
Kemudian, saya terfikir idea yang bernas.
Mungkin kapten boleh perbaikinya.
Perbaiki mainan saya.
Awak dah berkahwin?
Tidak, saya tak berkahwin.
Baru saja bercerai.
Kebetulan pula, bukan?
Ibu saya seorang pelakon.
Mungkin saya tak tahu maksud "kebetulan."
Dia dah baikinya.
Ya Tuhan, dia memang hebat.
Kenapa dia tak kahwini saja ibu saya?
Terima kasih!
Ibu saya akan berlakon dalam filem dengan,
saya rasa dia sebut, Kirk Douglas dan Elizabeth Taylor.
Juga Paul Newman.
Yakah? Paul Newman?
- Biar betul. - Saya pergi dulu.
Terima kasih.
Hai, sayang.
Kapten baiki pesawat ini.
- Dia sangat hebat. - Baguslah.
Mak tumpang gembira, sayang.
Ibu nampak gembira dan saya tahu puncanya.
Linen baharu dah dihamparkan di depannya
serta pinggan mangkuk dan sudu garpu paling indah untuk tatapan dia.
Aduhai.
Lenox.
Tak sopan terbalikkan pinggan di depan orang.
Ibu saya suka pinggan mangkuk antik dan mahal.
Dia mula membaca menu dengan kuat, itu kebiasaannya.
Dia membacanya dengan suara teater yang dalam
yang selalu buat saya segan di restoran.
"Pilihan pembuka selera anda: koktel udang
atau cendawan sumbat dengan isi ketam.
Bagi hidangan utama, daging lembu dengan au jus
- atau ayam cordon bleu." - Ayam cordon bleu.
Saya kembali ke syurga kecil saya,
dunia peribadi saya.
Kehidupan indah
Penuh ceria Sememangnya impian
Terima kasih.
Kehidupan indah
Benarkan kau sembunyikan Segala kesedihan di hati…
Saya melihat ke tempat duduk ibu
dan terfikir rancangan kami untuk hari lahir saya tahun ini.
Saya ketawa kecil apabila memikirkan hari lahir saya yang kelima, semasa kecil.
Ia sangat hebat sehingga saya mahu ada parti setiap hari.
Ibu saya turutkan saja selama lima hari.
Kemudian, saya terpaksa akur,
hari lahir hanya berlangsung selama satu hari.
Tapi, tiada orang melarang saya meraikannya setiap bulan.
Satu ketika pada bulan April,
kawan ibu saya hadir pada salah satu hari lahir saya dan tanya,
"Bukankah hari lahirnya pada Februari?"
"Ya," jawab ibu saya, "tapi awak diamkan saja."
Ibu saya memang penyayang.
- Terima kasih. - Sama-sama.
Saya baring mengiring.
Bunyi dengung enjin seperti membuai saya.
Saya tertidur tanpa saya sedar.
Selama bertahun-tahun kemudian,
saya akan selongkar jadual penerbangan
apabila saya berkelapangan untuk mencari pesawat kipas untuk dinaiki,
untuk menikmati tidur yang sama.
Jika kau tertanya…
Awak boleh tidur puas-puas, asalkan tali keledar dipasang, okey?
- Okey. - Okey.
Ini kapten anda.
Kami jangkakan gelora sederhana sepanjang 20 minit seterusnya.
Sila duduk dan pasang tali keledar anda.
Pesawat itu mula bergoyang dan bergegar sedikit.
Nada bunyi enjin berubah apabila kami mula mendaki melepasi gelora.
Tapi, pergolakan itu menjadi lebih teruk
dan sesetengah penumpang mula melihat sekeliling,
seolah-olah perkara yang mereka cari mampu menyelesaikan masalah ini.
Lelaki di kerusi 12A bangun
dan bergerak ke belakang pesawat.
Awak okey?
Dia menjerit entah kepada siapa.
Jangan ikut saya!
Encik, boleh saya tolong?
Pramugari yang saya tak kenal berlari mengejarnya.
- Encik, boleh saya tolong? Tak apa. - Memang pelik.
Lelaki itu memegang leher wanita muda itu
dan wanita itu turut memegang leher lelaki itu.
Seolah-olah mereka sedang berlawan.
Saya faham. Saya pernah alaminya.
Tapi, mereka cuma berbual secara biasa.
Semuanya tak kelihatan seperti yang disangka.
- Ada masalah. - Hembus nafas.
Terima kasih.
Apabila dia naik sebelum orang lain,
dia telah dibius dan ditempatkan di dalam pesawat
supaya dia boleh dipindahkan ke hospital mental lain di Denver.
Terima kasih.
- Bertenang. - Maaf.
Beritahu saya jika perlukan apa-apa.
Mereka bercakap dengan tenang.
Seolah-olah tiada masalah yang timbul.
Mereka berjaya tenangkan dia bersama-sama.
Tapi, semua orang tak senang duduk sehingga kami turun.
- Ayuh duduk, okey? - Ya, saya okey.
Semoga filem Paul Newman itu berjaya.
Terima kasih.
Saya hargainya.
Apa punca pesawat kita rosak?
Entahlah, sayang.
Tapi, tak apa.
Maknanya, tidur malam kita pasti lena.
Esok, kita boleh terbang dengan lancar.
Apa kata kita baca skrip teater bersama?
Mak rasa, kita patut baca The Philadelphia Story.
- Okey. - Okey.
Sebenarnya, seronok bermalam di Denver.
Pada malam itu, ibu bacakan dua babak skrip teater.
Seingat saya,
ibu akan bacakan skrip teater dan bukannya cerita dongeng.
Kami pergi makan tengah hari di restoran terminal Denver.
Roti bakar berkeju dan Coke sambil melihat pesawat datang dan pergi.
Memang seronok.
Tiada apa yang boleh tandingi perjalanan kami setakat ini.
Tiada perkara lain.
Saya mahu hidup selamanya.
- Selamat terbang. - Terima kasih. Selamat terbang.
Hai, ada nota di dalamnya untuk tatapan awak.
Ya, Liz dah ceritakan semuanya.
Tunggu! Kita di pintu yang salah!
Mak, kita akan terlepas penerbangan!
Mak, bukan pintu ini. Serius!
Ini penerbangan jet tanpa henti ke LA.
Saya hafal semuanya.
Ini perkhidmatan Duta Diraja Boeing 707 StarStream.
- Terima kasih. Biar saya pegang. - Selamat terbang.
Terima kasih.
Kejutan, sayang.
Kita akan naik jet.
Apa?
Biar betul.
Kita akan naik 707 ke LA.
Kamu tak teruja, sayang?
Liz beri kejutan ini untuk kamu.
Kenapa, sayang?
Tiada apa-apa, cuma…
Mak akan mula menunjuk-nunjuk apabila kita menaikinya.
Mari kita ke pintu saja, okey?
Sebenarnya, saya teruja.
Cuma, kadangkala, saya tak pandai meluahkannya.
Entah kenapa, saya rasa kecewa.
Mungkin sebab berpisah dengan pesawat tua yang besar dan indah itu,
atau mungkin sebab takkan temui Doris lagi.
Ibu tak cakap apa-apa dan saya rasa sangat bersalah.
Itu dia. Spesimen pesawat yang terulung.
Umpama karya seni. Saya serius.
Saya menaiki jet dan berada di kelas pertama.
Sungguh tak disangka.
Ibu kata, saya boleh duduk sendirian
agar saya boleh berpura-pura terbang seorang diri.
Ibu putuskan untuk duduk di sebelah Barbara yang baik.
Satu lonjakan kuasa menyandarkan saya ke tempat duduk.
Hebatnya.
Memang hebat.
Kami terus terbang di udara.
Dengan pantas, kami dah berada di atas pergunungan Colorado.
Pergunungan dilitupi salji berkilau di bawah cahaya petang, sukar dilupakan.
Pesawat mendatar dan kapten bercakap melalui pembesar suara.
Tuan-tuan dan puan-puan, selamat datang ke era jet.
Kita pada kelajuan 970 kilometer sejam pada ketinggian 10,000 meter.
Masa penerbangan kita ke Los Angeles ialah satu jam 52 minit.
Sila duduk dan nikmati penerbangan anda.
Saya belanja champagne.
Barbara lebih tua sedikit daripada ibu saya,
tapi sangat cantik dan seperti yang ibu saya suka,
anggun, kaya dan tanpa loghat.
Tidak.
Sayangnya, suami saya meninggal dunia beberapa tahun yang lalu.
Namanya Henry…
Biar saya ceritakan.
Dia di atas podium menerima jawatan presiden untuk Bank Crocker
- apabila alami serangan jantung. - Alamak.
- Barbara. - Empat puluh tiga tahun.
Saya putuskan untuk menjelajah kabin.
Saya berjalan dengan angkuh.
Seperti kelakuan kanak-kanak lapan tahun
yang tahu dia sedang lakukan sesuatu yang istimewa.
Semasa melihat ke kiri, ke hujung koridor,
saya nampak seorang kanak-kanak.
Dia lebih muda daripada saya.
Mungkin dua tahun lebih muda.
Dia membelek panduan penerbangan rasmi, atau OAG,
yang hanya dimiliki oleh ejen pelancongan di syarikat besar.
Itu OAG terkini?
Ayah saya terimanya sebelum semua orang lain.
Aduhai, awak memang bertuah.
Saya akan kembali.
Mak, saya ada kawan baik baharu!
- Dia ada OAG. Aduhai… - Jeff, sayang.
Jeff, ini Barbara.
Percaya tak? Ayahnya pemilik syarikat penerbangan.
Trans Caribbean Airlines.
- Yakah? - Ya.
Kalau nak tahu, ayah saya letakkan nama saya, Barbara,
pada muncung pesawat jet DC-8 serba baharu.
Hebatnya.
Nama sendiri pada pesawat.
Patutkah saya duduk di sini atau kembali kepada kawan baik baharu saya, Skipper?
Budak-budak.
Perbualan selama sejam berikutnya diluangkan
dengan perkara yang saya dan Skipper minati.
Awak tahu, TWA pernah ada penerbangan tanpa henti
dari London ke San Francisco yang mengambil masa 22 jam sehingga 1960?
Yakah?
Saya tiada kawan yang meminati penerbangan.
Sekarang, saya ada Skipper.
- Ayah awak di mana? - Di sana.
Apa pekerjaannya?
- Dia seorang peguam. - Ibu awak di mana?
Dia meninggal semasa saya tiga tahun.
Yakah? Awak ada ibu baharu?
Tidak, ayah saya berkahwin semula dua kali selepas ibu saya meninggal,
tapi, mereka turut meninggal akibat kanser.
- Semuanya. - Biar betul.
Ayah awak ada loghat?
Entahlah. Pentingkah?
Agak penting.
Saya rasa, dia tiada loghat.
Baguslah. Ibu saya pasti suka dia.
Dia suka orang tanpa loghat.
Untuk Hollywood.
- Untuk kita. - Ya.
- Saya masih tak sangka… - Mak!
Saya ada kawan baik baharu.
Ayah dia kaya, bersedih dan tiada loghat.
Beritahu ayahnya nombor tempat duduk mak.
Hai.
Kenapa awak di sini?
Saya tukar penerbangan supaya dapat jumpa kamu buat kali terakhir.
Saya takkan cuci muka saya langsung.
Seronoknya.
Kekasih saya, kawan saya, suami baharu ibu saya. Mudah-mudahan.
Kami semua menaiki jet baharu menuju ke barat.
Mustahil ada pengalaman hidup yang jauh lebih indah.
Helo. Mahu saya hidangkan chateaubriand?
- Tak mahu. - Tak mahu.
Kamu suka ayam?
Tak berapa suka.
Awak tak suka ayam goreng?
Saya suka ayam goreng.
Lebih kurang saja.
Namanya ayam cordon bleu.
Tapi, dalam penerbangan jet kami, kami juga tawarkan menu kanak-kanak.
Kamu boleh pilih hot dog, hamburger
atau sandwic mentega kacang dan jem.
Saya mahu hot dog dengan mustard.
Saya mahu hot dog tanpa mustard, tanpa sos tomato.
Baiklah.
Saya hampir pitam.
Hot dog pada ketinggian 10,700 meter?
Saya sangat teruja sehingga terkesima.
Tapi, saya perlu bercakap. Jadi, saya berpaling kepada Skip.
Saya suka buku panduan syarikat penerbangan rasmi awak.
Terima kasih.
Matahari memancar, langit cerah membiru.
Saya pula sedang makan hot dog dan minum Coke
dengan kawan baik baharu saya pada kelajuan 970 kilometer sejam.
Saya tak sangka keadaan boleh berubah jauh lebih baik.
Semasa kami di jalan rayap,
saya dapat lihat restoran gaya zaman angkasa baharu di LAX.
Benar-benar indah.
Saya fikir, saya mahu makan di sana suatu masa nanti.
Menerusi tingkap,
saya boleh lihat jejambat pesawat meluncur menghampiri pesawat kami.
Mak, ada kamera filem di luar.
- Biar betul. - Betullah.
- Lebih baik saya bersedia. - Ya.
Awak nampak cantik.
Kenapa ada banyak kamera di luar?
Dia kapten jet kami.
Umurnya 62 tahun dan ini penerbangan terakhirnya.
Doris dah ceritakan semuanya.
- Nama awak Jeff? - Ya.
Mahu berjalan dengan saya di jejambat pesawat?
Life Magazine sedang merakam rancangan TV khas tentangnya.
Okey, saya ada soalan terakhir.
Apa awak akan buat memandangkan dah bersara?
Saya belum bersara secara rasmi sehingga saya log keluar,
tapi, jika kamu mahu lihat saya bersara di depan kamera kamu…
Saya rasa,
saya mahu
berikan sayap saya
kepada lelaki muda ini
yang saya rasa…
miliki darah seorang juruterbang.
Saya benar-benar hargai pengalaman hidup itu.
Sehingga saya sendiri jadi kapten.
Saya kahwini Doris, walaupun perlu tunggu jadi lebih dewasa.
Lebih tepat, 13 tahun.
Apa pun, perkahwinan kami bahagia.
Benar-benar pasangan bidang penerbangan.
Malahan, saya dapat lihat dia hampir setiap hari.
Dia suara baharu di JFK dan saya dapat laluan New York dan LA.
Sangat mudah.
Ya.
Jika anda tertanya tentang ibu saya, dia tak berkahwin dengan ayah Skipper,
tapi mereka pernah bercinta buat seketika.
Kami berpura-pura yang ia akan berjaya.
Tapi, dia sangat bahagia.
Dia mengajar lakonan di Pasadena Playhouse di California.
Dia kini berusia 80 tahun dan suka dikelilingi oleh darah muda.
Liz adalah pelajar kegemarannya, sudah hampir 20 tahun.
Memang kehidupan yang indah.
FILEM INI DIABDIKAN UNTUK
DAN ELLA
IBU DAN AYAH SAYA
ABANG-ABANG DAN KAKAK-KAKAK SAYA
MEREKA SUMBER INSPIRASI HIDUP SAYA!
DIKISAHKAN OLEH JOHN TRAVOLTA
INI KARYA FIKSYEN.
SEBARANG PERSAMAAN DENGAN ORANG SEBENAR,
HIDUP ATAU MATI, ATAU KEJADIAN SEBENAR
ADALAH KEBETULAN.
Terjemahan sari kata oleh Hamdan Alias